Ministru kabineta noteikumu „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi” projekts (turpmāk – MK noteikumu projekts) izstrādāts atbilstoši darbības programmas “Izaugsme un nodarbinātība” (turpmāk – darbības programma) un “Iekļaujošas nodarbinātības pamatnostādnes 2014.–2020.gadam” mērķiem. Ministru Prezidenta 2014.gada 21.jūlija rezolūcijai Nr. 12/2014–JUR–151, saskaņā ar kuru atbildīgajām institūcijām līdz 2017. gada 1. decembrim atbilstoši kompetencei jāsagatavo un noteiktajā kārtībā jāiesniedz Ministru kabinetā 2014. gada 3. jūlija Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20.panta 13.punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Darbības programmas prioritārais virziens “Sociālā iekļaušana un nabadzības apkarošana” paredz īstenot 9.1.1. specifisko atbalsta mērķi „Palielināt nelabvēlīgā situācijā esošu bezdarbnieku iekļaušanos darba tirgū” (turpmāk – atbalsta mērķis). Atbalsta mērķa ietvaros tiks īstenots 9.1.1.2. pasākums “Ilgstošo bezdarbnieku aktivizācijas pasākumi” (turpmāk – pasākums). Lai arī kopējā situācija darba tirgū pēdējos gados uzlabojas, joprojām vairākām nestrādājošo iedzīvotāju grupām ir grūtības integrēties darba tirgū. Saskaņā ar Nodarbinātības Valsts aģentūras (turpmāk – NVA) datiem ilgstošo bezdarbnieku skaits 2014.gada novembra beigās sasniedza 34,5% (27 545 ilgstošie bezdarbnieki) no kopējā reģistrēto bezdarbnieku skaita. Viens no galvenajiem ilgstošo bezdarbnieku bezdarba cēloņiem ir nepietiekama vai darba tirgus prasībām neatbilstoša izglītība un profesionālo prasmju trūkums. Tādēļ ļoti svarīga ir bezdarbnieka motivācija, respektīvi, bezdarbnieks ar augstu motivāciju cenšas izmantot visas pieejamās iespējas, lai integrētos darba tirgū. Vienlaikus pastāv arī citi nodarbinātības šķēršļi, piemēram, nepietiekama informācija par savu profesionālo piemērotību personām ar invaliditāti, kaitīgas atkarības (alkohola vai narkotisko vielu atkarība) u.c. Līdz ar to, lai veicinātu ilgstošo bezdarbnieku atgriešanos darba tirgū un mazinātu pastāvošo bezdarba līmeni, ir svarīgi arī informēt un motivēt bezdarbniekus par iespējām iesaistīties motivācijas programmās.Atbilstoši pastāvošajai situācijai darba tirgū ir izvēlēta pasākuma mērķa grupa, kas ietver bezdarbniekus, kuri bijuši bez darba 12 mēnešus, kā arī tos, kuri bijuši bez darba 12 mēnešus vai (un) ir ar invaliditāti un prognozējamo invaliditāti, un vismaz vienu reizi ir atteikušies no piemērota darba piedāvājuma vai atteikušies iesaistīties atbilstoši profilēšanas rezultātiem piedāvātajos aktīvajos nodarbinātības pasākumos veselības problēmu dēļ (atteikums nav pamatots ar ārsta atzinumu vai invaliditāti), kuriem atbilstoši narkologa atzinumam ir alkohola, narkotisko vai psihotropo vielu atkarība vai kuriem ir iespējama alkohola, narkotisko vai psihotropo vielu atkarība, bet nav saņemts narkologa atzinums (turpmāk – mērķa grupa).Atbalsts MK noteikumu projekta mērķa grupai laika periodā no 2007. gada līdz 2014.gada beigām tika nodrošināts darbības programmas “Cilvēkresursi un nodarbinātība” papildinājuma 1.3.1.5.aktivitātes "Vietējo nodarbinātības veicināšanas pasākumu plānu ieviešanas atbalsts" pirmās (*simtlatnieki*) un otrās kārtas (*algoti pagaidu sabiedriskie darbi*) (turpmāk – APSD pasākumi) ietvaros, kuru mērķis bija atbalstīt nodarbinātības līmeņa paaugstināšanos un bezdarba mazināšanas pasākumus pašvaldībās, kā arī palīdzēt uzturēt darba iemaņas tiem bezdarbniekiem, kas ilgstoši (vismaz gadu) nevar atrast darbu. Kopumā APSD pasākumos piedalījās vairāk par 200 tūkst. ilgstošo bezdarbnieku.[[1]](#footnote-1) Neskatoties uz to, ka APSD pasākumiem ir pozitīva ietekme uz bezdarbnieku reintegrāciju darba tirgū, APSD pasākumos ir arī trūkumi, piemēram, tie ne vienmēr var palīdzēt cilvēkam paaugstināt kvalifikāciju. Papildus ir nepieciešams kombinēt APSD pasākumus ar citiem aktīvajiem darba tirgus politikas pasākumiem, kas palīdzētu cilvēkiem ne tikai uzturēt darba iemaņas, bet arī iegūt papildu prasmes.[[2]](#footnote-2) No 2015.gada APSD pasākumi vairs netiks finansēti piesaistot Eiropas Savienības (turpmāk – ES) fondus, bet gan tos finansēs no valsts sociālās apdrošināšanas nodarbinātības speciālā budžeta. 2015.–2020.gadā algotajos pagaidu sabiedriskajos darbos ik gadu indikatīvi ir plānots iesaistīt 5 000 reģistrēto bezdarbnieku. 2014.–2020.gada Eiropas Savienības fondu plānošanas periodā APSD pasākumi tiks kombinēti (ja tas būs nepieciešams) ar atbalstu, ko paredz šī MK noteikumu projekta atbalstāmās darbības. Lai sekmētu “Iekļaujošas nodarbinātības pamatnostādnes 2014.–2020.gadam” mērķu sasniegšanu kā arī, lai samazinātu ilgstošo bezdarbu un veicinātu ilgstošo bezdarbnieku motivāciju un reintegrāciju darba tirgū, nepieciešams izstrādāt šo MK noteikumu projektu. MK noteikumu projekta mērķis ir veicināt bezdarbnieku iekļaušanos sabiedrībā un iekārtošanos piemērotā pastāvīgā darbā vai piemērotā izglītībā/apmācībā, mazinot sociālās atstumtības riskus. Šī mērķa sasniegšanai MK noteikumu projekts paredz īstenot vairākas atbalstāmās darbības, piemēram:- sniegt individuālās speciālistu un grupu konsultācijas (t.sk. karjeras konsultantu, psihologu, psihoterapeitu), kas veicina indivīda (bezdarbnieka) pašapziņas paaugstināšanos un motivāciju integrēties darba tirgū;- padziļinātas veselības pārbaudes bezdarbniekiem, nosakot piemērotību piedāvātajam darbam, kā arī individuālajā darba meklēšanas plānā paredzētajiem aktīvajiem nodarbinātības pasākumiem (izvērtējot veselības stāvokļa atbilstību veselībai kaitīgajiem darba vides faktoriem);- profesionālās piemērotības noteikšanu, kuras ietvaros tiks noskaidrotas bezdarbnieku intereses un motivācija mācīties, novērtētas to spējas un zināšanas, kā arī iemaņu atbilstība izvēlētajai profesijai;- bezdarbnieku motivācijas programmu darba meklēšanai un mentora pakalpojumus (kurš palīdz bezdarbniekam pēc motivācijas programmas pabeigšanas iekārtoties pastāvīgā darbā un sniedz psiholoģisko atbalstu);- atbalsta pasākumus bezdarbniekiem ar atkarības problēmām, kas sevī ietver narkologa atzinuma saņemšanu bezdarbniekiem (kuriem iespējama alkohola, narkotisko vai psihotropo vielu atkarība, bet nav saņemts narkologa atzinums), Minesotas 12 soļu programmu un emocionālo stresa terapiju (kodēšanu), ietverot ārsta narkologa konsultācijas, tai skaitā psihoterapeitisko metožu pielietošanu, suģestīvo terapiju un sensibilizējošo medikamentu terapiju. Ņemot vērā, ka ilgstošajiem bezdarbniekiem atkarības problēmas ir nopietns šķērslis, lai reintegrētos darba tirgū;- sabiedrības izpratnes veicināšanas pasākumus par ilgstošo bezdarbnieku aktivizācijas pasākumiem;- NVA (turpmāk – finansējuma saņēmēja) projekta īstenošanas personāla apmācība darbam ar mērķa grupu. Finansējuma saņēmējs projektu pasākuma ietvaros īstenos, piesaistot nepieciešamos pakalpojumu sniedzējus. Pasākuma ietvaros finansējuma saņēmēja sadarbības partneris ir Sociālās integrācijas valsts aģentūra (turpmāk – sadarbības partneris), kas nodrošina bezdarbniekiem ar invaliditāti vai prognozējamo invaliditāti profesionālās piemērotības noteikšanu, veicot, piemēram, bezdarbnieka veselības stāvokļa novērtēšanu, noskaidrojot bezdarbnieka intereses par profesionālās darbības jomām, interesi par profesionālās izglītības programmām u.c.[[3]](#footnote-3) Sadarbību starp finansējuma saņēmēju un sadarbības partneri var uzsākt no dienas, kad spēkā stājies likums “Grozījumi Sociālo pakalpojumu un sociālās palīdzības likumā”. Grozījumus Sociālo pakalpojumu un sociālās palīdzības likumā, Saeima akceptējusi 1. lasījumā (2015.gada 19.februārī). Uz izskatīšanu 2. lasījumā tika saņemti 140 priekšlikumi, kurus šobrīd izskata Saeimas atbildīgā komisija (Sociālo un darba lietu komisija).Saskaņā ar Ekonomikas ministrijas prognozēm, līdz 2020.gadam ilgstošo bezdarbnieku skaits (uzlabojoties nodarbinātības rādītājiem) varētu samazināties par pusi. Izmantojot NVA datus par reģistrētajiem bezdarbniekiem, ir veikts aprēķins ilgstošo bezdarbnieku plūsmai reģistrētajā bezdarbā līdz 2020.gadam: kopumā 2016.–2020.gadā par ilgstošajiem bezdarbniekiem varētu kļūt indikatīvi 74 529 personas. No tiem ilgstošo bezdarbnieku aktivizācijas programmā plānots iesaistīt 30% jeb indikatīvi 20 000 bezdarbnieku (tos, kuriem ir veselības problēmas, zema motivācija meklēt un zemas spējas atrast darbu, t.sk. integrēties darba tirgū). Vienlaicīgi motivētāki, spējīgāki, darba tirgum sagatavotāki ilgstošie bezdarbnieki varēs piedalīties citās NVA atbalsta programmās (apmācību pasākumos līdz 2020.gadam ir plānots iesaistīt aptuveni 85 tūkstošus bezdarbnieku, 9.1.1. “ Palielināt nelabvēlīgākā situācijā esošu bezdarbnieku iekļaušanos darba tirgū” specifiskā atbalsta mērķa 9.1.1.1. pasākumā “Subsidētās darbavietas nelabvēlīgākā situācijā esošiem bezdarbniekiem” – indikatīvi 7 000, specifiskā atbalsta mērķa 7.2.1. “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (Jauniešu garantijā) – indikatīvi 19 000):1) karjeras, psihologu, psihoterapeitu konsultācijas varētu saņemt indikatīvi 19 193 personas (26% no kopējā ilgstošo bezdarbnieku skaita jeb 96% no projekta mērķa grupas). Viena mērķa grupas bezdarbnieka vidējās izmaksas indikatīvi ir plānotas 216 *euro* apmērā (vidēji 11 stundas psihologa vai psihoterapeita konsultācijas) un tās veido: karjeras konsultāciju izmaksas (telpu noma, izdales materiāli), un psihologa vai psihoterapeita izmaksas;2) padziļinātas veselības pārbaudes pie arodslimību ārsta plānots nodrošināt aptuveni 1 000 bezdarbniekiem (1.3% no kopējā ilgstošo bezdarbnieku skaita jeb 5% no projekta mērķa grupas). Viena mērķa grupas bezdarbnieka vidējās izmaksas ir plānotas indikatīvi 35 *euro* un tās ietver: padziļinātu veselības pārbaudi, kā arī bezdarbnieka nokļūšanu līdz padziļinātas veselības pārbaudes veikšanas vietai un atpakaļ;3) profesionālo piemērotību plānots noteikt aptuveni 1 000 bezdarbniekiem (1.3% no kopējā ilgstošo bezdarbnieku skaita jeb 5% no projekta mērķa grupas). Viena mērķa grupas bezdarbnieka vidējās izmaksas ir plānotas indikatīvi 353 *euro* un tās veido: profesionālās piemērotības laikā nepieciešamo speciālistu konsultācijas, izmitināšanas un ēdināšanas izdevumi, kā arī iekšzemes transporta izdevumi, par viena bezdarbnieka nokļūšanu līdz pakalpojuma sniegšanas vietai un atpakaļ;4) bezdarbnieku motivācijas programmās plānots iesaistīt indikatīvi 18 600 bezdarbniekus (25% no kopējā ilgstošo bezdarbnieku skaita jeb 93% no projekta mērķa grupas). Viena mērķa grupas bezdarbnieka vidējās izmaksas ir plānotas indikatīvi 753 *euro* un tās ietver: motivācijas programmu vienam bezdarbniekam (nepārsniedzot 600 *euro*), kā arī stipendiju bezdarbniekam indikatīvi 150 *euro* apmērā (stipendiju izmaksā proporcionāli iesaistes laikam attiecīgajā mēnesī). Bezdarbnieki, kuri paralēli iesaistās algotajos pagaidu sabiedriskajos darbos, motivācijas programmā tiek iesaistīt 12 nedēļas (divas nedēļas katru darba dienu, astoņas akadēmiskās stundas; no trešās darba nedēļas līdz divpadsmitajai darba nedēļai – vienu reizi nedēļā, astoņas akadēmiskās stundas paralēli bezdarbnieka iesaistei algotajos pagaidu sabiedriskajos darbos), savukārt bezdarbnieki, kuri paralēli neiesaistās algotajos pagaidu sabiedriskajos darbos, motivācijas programmā tiek iesaistīti četras nedēļas katru darba dienu, astoņas akadēmiskās stundas.Pasākuma ietvaros vienam pakalpojumu sniedzējam būs jānodrošina gan motivācijas programma darba meklēšanai, gan mentora pakalpojumi, lai tiktu nodrošināta efektīvāka bezdarbnieku iekārtošanās (pēc motivācijas programmas pabeigšanas) patstāvīgā darbā. Viens mentors vienlaikus nodrošina pakalpojumu ne vairāk, kā sešiem bezdarbniekiem:- nepārsniedzot trīs mēnešus kopš bezdarbnieks ir pabeidzis motivācijas programmu vai mazāk, ja bezdarbnieks iekārtojas patstāvīgā darbā vai;- nepārsniedzot sešu mēnešus kopš bezdarbnieks (persona ar invaliditāti) ir pabeidzis motivācijas programmu vai mazāk, ja bezdarbnieks (persona ar invaliditāti) iekārtojas patstāvīgā darbā.5) atbalsta pasākumos atkarību ārstēšanai plānots iesaistīt aptuveni 1 350 bezdarbniekus (1.8% no kopējā ilgstošo bezdarbnieku skaita jeb 7% no projekta mērķa grupas). Pasākuma ietvaros bezdarbniekiem ar atkarības problēmām paredzēti šādi atbalsta pasākumi: 1) ārstēšana pēc Minesotas 12 soļu programmas;2) emocionālā stresa terapija (kodēšana), ietverot ārsta narkologa konsultācijas, tai skaitā, psihoterapeitisko metožu pielietošanu, suģestīvo terapiju un sensibilizējošo medikamentu terapiju;3) narkologa atzinuma saņemšana (bezdarbniekiem, kuriem iespējama alkohola, narkotisko vai psihotropo vielu atkarība, bet nav saņemts narkologa atzinums).Minesotas 12 soļu programmu īsteno saskaņā ar normatīvajos aktos par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem noteiktajam, tas ir, saskaņā ar Ministru kabineta 2011.gada 25.janvāra noteikumiem Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75.) (MK noteikumu projekta 27.punkts).Saskaņā ar MK noteikumu Nr.75. 131.6.apakšpunktu un 140. punktu, Minesotas 12 soļu programmas īstenošanai finansējuma saņēmējs (NVA) slēdz līgumus ar ārstniecības iestādēm, kuru pakalpojumi atbilstoši ar Nacionālo veselības dienestu noslēgtā līguma prasībām tiek apmaksāti no valsts pamatbudžeta (ārstniecības izdevumi) un pakalpojumu saņēmēju līdzekļiem. Finansējuma saņēmējs (NVA) atbilstoši MK noteikumu Nr.75. 141.punktam, nodrošina bezdarbniekiem ar atkarības problēmām ārstēšanu pēc Minesotas 12 soļu programmas, sedzot pacienta iemaksu 7,11 *euro* apmērā par vienu ārstēšanās dienu, ja bezdarbnieks ārstniecības pakalpojumus saņem ambulatori vai stacionāri, un bezdarbnieka izmitināšanas un ēdināšanas izdevumus 13,37 *euro* dienā proporcionāli faktiskajam bezdarbnieka izmitināšanas un ēdināšanas dienu skaitam, kopā nepārsniedzot 28 dienas, ja ārstniecības pakalpojumus saņem ambulatori (dienas stacionārā). Pārējās Minesotas 12 soļu programmas izmaksas tiek segtas no veselības aprūpes valsts budžeta līdzekļiem, līdz ar to Minesotas 12 soļu programmā bezdarbnieki tiks iesaistīti vispārējā rindas kārtībā. Saskaņā ar Nacionālā veselības dienesta apkopoto informāciju, līgumu ar Nacionālo veselības dienestu par valsts apmaksātu ārstēšanu saskaņā ar Minesotas 12 soļu programmu ir noslēgušas 3 ārstniecības iestādes: (SIA „Akrona 12” (ambulatori), VSIA „Rīgas psihiatrijas un narkoloģijas centrs” un VSIA Slimnīca „Ģintermuiža”). Uz 2015.gada 1.jūniju pacientam paredzamais gaidīšanas laiks pakalpojuma „Narkoloģisko slimnieku ārstēšana narkoloģiskā profila dienas stacionārā” saņemšanai ir 40 dienas (pacientu skaits uz 01.04.2015 – 34), bet pakalpojuma „Minesotas programma stacionārā” saņemšanai – līdz 8 nedēļām ilgs (pacientu skaits uz 01.06.2015 – 30).MK noteikumu projekta 16.5.2.apakšpunktā minētais atbalsta pasākums – emocionālā stresa terapija (kodēšana), ietverot ārsta narkologa konsultācijas, tai skaitā, psihoterapeitisko metožu pielietošanu, suģestīvo terapiju un sensibilizējošo medikamentu terapiju – no veselības aprūpes valsts budžeta līdzekļiem netiek apmaksāts. Līdz ar to šī atbalsta pasākuma izmaksas tiks segta pilnā apjomā, piesaistot pakalpojumu sniedzēju atbilstoši Publisko iepirkumu likumam. Viena mērķa grupas bezdarbnieka vidējās izmaksas ir plānotas indikatīvi 666 *euro* apmērā un tās ietver: 1) ārstēšanu pēc Minesotas 12 soļu programmas, bezdarbnieka (pacienta) iemaksu 7,11 *euro* apmērā par vienu atkarības ārstēšanas dienu, ja bezdarbnieks ārstniecības pakalpojumus saņem ambulatori vai stacionāri, un bezdarbnieka izmitināšanas un ēdināšanas izdevumus 13,37 *euro* dienā proporcionāli faktiskajam bezdarbnieka izmitināšanas un ēdināšanas dienu skaitam, kopā nepārsniedzot 28 dienas, ja ārstniecības pakalpojumus saņem ambulatori (dienas stacionārā) vai; 2) emocionālā stresa terapijas (kodēšanas) izmaksas (ietverot ārsta narkologa konsultācijas, tai skaitā, psihoterapeitisko metožu pielietošanu, suģestīvo terapiju un sensibilizējošo medikamentu terapiju);3) bezdarbnieka (pacienta) nodevu par narkologa atzinuma saņemšanu;4) kā arī iekšzemes transporta izdevumus, par viena bezdarbnieka (pacienta) nokļūšanu līdz ārstniecības iestādei un atpakaļ.Rīgā pasākumā plānots iesaistīt indikatīvi 2046 personas (indikatīvi 10% no dalībnieku kopskaita), Pierīgā – indikatīvi 1415 personas (7%), Kurzemē – indikatīvi 2560 personas (13%), Latgalē – indikatīvi 9444 personas (47%), Vidzemē – indikatīvi 2415 personas (12%) un Zemgalē – indikatīvi 2120 personas (11%).Pasākuma ietvaros atkārtoti viena persona var saņemt tikai individuālas speciālistu konsultācijas un grupu konsultācijas (tai skaitā, karjeras, psihologu, psihoterapeitu konsultācijas), kas veicina personas pašapziņas paaugstināšanos un motivāciju integrēties darba tirgū. Pasākuma ietvaros ir paredzēti sabiedrības izpratnes veicināšanas pasākumi par ilgstošo bezdarbnieku aktivizāciju, jo ilgstošo bezdarbnieku aktivizācijas pasākumi ir jauna iniciatīva, kas paredzēta īpaši sensitīvas mērķa grupas sasniegšanai un atbalstam. Ilgstošajiem bezdarbniekiem ir raksturīga nedrošība un pasivitāte, kas neļauj viņiem patstāvīgi risināt bezdarba un sociālās problēmas, t.sk. iegūt vai meklēt informāciju šo problēmu risināšanas uzsākšanai. Attieksmē pret ilgstošajiem bezdarbniekiem nereti vērojama arī sabiedrības neiecietība un neizpratne, kas vēl vairāk samazina šīs mērķa grupas motivāciju integrēties sabiedrībā un darba tirgū. Tādējādi, lai sasniegtu ilgstošos bezdarbniekus (t.sk. neaktīvās personas, kas nezināšanas vai neuzņēmības dēļ nav reģistrējušās NVA un pašvaldību sociālajos dienestos) un izskaidrotu viņiem iespējas iesaistīties aktivizācijas pasākumos, lai nākotnē spētu patstāvīgi risināt savas bezdarba un sociālās problēmas, nepieciešami sabiedrības, t.sk. darba devēju izpratnes veicināšanas pasākumi, piemēram, semināri darba devējiem, reklāmas u.c.Pasākuma īstenošanas laiks ir no 2015.gada 3.ceturkšņa līdz 2021.gada 4.ceturksnim.Pasākumam kopējais pieejamais attiecināmais finansējums ir 40 043 677 *euro*, tai skaitā Eiropas Sociālā fonda finansējums – 34 037 125 euro un valsts budžeta finansējums – 6 006 552 *euro*.Tiek paredzēts, ka pasākuma ietvaros līdz 2023.gada 31.decembri tiks sasniegti šādi uzraudzības rādītāji: pasākumā kopumā iesaistīti 20 000 bezdarbnieki, tai skaitā līdz 2018. gada 31.decembrim – 10 110 (iznākuma rādītājs), 1 260 pasākuma dalībnieki, kas pēc dalības projektā, ir nodarbināti vai pašnodarbināti, 4 246 pasākuma dalībnieki ir izglītībā/apmācībā, kvalifikācijas ieguvē, nodarbināti vai pašnodarbināti 6 mēnešu laikā pēc dalības projektā (rezultāta rādītājs).MK noteikumu projektā iekļauto rādītāju formulējums ir definēts atbilstoši darbības programmai un Eiropas Parlamenta un Padomes 2013.gada 17.decembra regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 I pielikumam “Kopējie iznākuma un rezultātu rādītāji ESF investīcijām”.Lai nodrošinātu horizontālā principa “Vienlīdzīgas iespējas” uzraudzību, MK noteikumu projekts paredz, ka finansējuma saņēmējs uzkrās datus par horizontālā principa “Vienlīdzīgas iespējas” horizontālā rādītāja sasniegšanu. Finansējuma saņēmējs nodrošinās šo datu uzkrāšanu Eiropas Savienības struktūrfondu un Kohēzijas fonda vadības informācijas sistēmā atbilstoši regulas Nr. 1304/2013 I pielikumam “Kopējie iznākuma un rezultātu rādītāji ESF investīcijām”. Pasākumam ir tieša pozitīva ietekme uz Eiropas Savienības struktūrfondu ieguldījumu horizontālā principa “Vienlīdzīgas iespējas” mērķu sasniegšanu, jo pasākums tieši veicina personu ar invaliditāti un citu nelabvēlīgajā situācijā (t.sk. arī ilgstošo bezdarbnieku) esošu iedzīvotāju grupu aktivizēšanu un integrēšanu darba tirgū. Iepriekš minētās pasākuma atbalstāmās darbības arī veicina horizontālā principa (dzimumu līdztiesība, personu ar invaliditāti tiesības un iekļaušana, nediskriminācija vecuma un etniskās piederības dēļ) ievērošanu, kā arī projektā tiks paredzētas specifiskas darbības, kas veicina vienlīdzīgas iespējas. Uz 2014.gada 30.novembri (balstoties uz NVA datiem) MK noteikumu projektā ietverto horizontālā principa “Vienlīdzīgas iespējas” rādītāju sākotnējās vērtības (no kopējo reģistrēto bezdarbnieku skaita – 79 869) bija sekojošas: - personu ar invaliditāti īpatsvars reģistrēto bezdarbnieku kopskaitā – 10,5%;- personu vecāku par 54 gadiem īpatsvars reģistrēto bezdarbnieku kopskaitā – 36,7%;- sieviešu īpatsvars reģistrēto bezdarbnieku kopskaitā – 56,6%;- etnisko minoritāšu pārstāvju īpatsvars reģistrēto bezdarbnieku kopskaitā – 35,9%;- specifiskus pakalpojumus (psihologu un psihoterapeitu konsultācijas, profesionālās piemērotības noteikšana bezdarbniekiem ar invaliditāti un prognozējamo invaliditāti) saņēmušo personu ar invaliditāti skaits – 0 (pakalpojumi tiek uzskaitīti projekta ietvaros, līdz ar to uz projekta uzsākšanas brīdi pakalpojumu skaits ir nulle). Horizontālā principa “Vienlīdzīgas iespējas” rādītāju sākotnējās vērtības tiek iekļautas arī projekta iesniegumā.Darbības programmas 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma “Profesionāla sociālā darba attīstība pašvaldībās” ietvaros tiks izstrādāts starpinstitūciju sadarbības modelis darbam ar ilgstošajiem bezdarbniekiem, tai skaitā plānots apmācīt sociālos darbiniekus darbam ar 9.1.1.2.pasākuma “Ilgstošo bezdarbnieku aktivizācijas pasākumi” mērķa grupām, tādējādi veicinot pasākuma mērķu sasniegšanu.Atbalsta mērķa pasākumu ir plānots īstenot demarkācijā ar citām ES fondu ietvaros finansētām aktivitātēm, kur paredzētas karjeras, psihologu, psihoterapeitu konsultācijas un motivācijas programmas darba meklēšanai (t.sk. 7.1.1., 7.2.1. un 9.1.4. specifiskā atbalsta mērķa ietvaros).[[4]](#footnote-4) Pasākumam ir pastarpināta sinerģija ar Veselības ministrijas pārziņā esošo 9.2.4. specifisko atbalsta mērķi “Uzlabot veselības pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem”.[[5]](#footnote-5) Kad uzsāksies 9.2.4. specifiskā atbalsta mērķa īstenošana, finansējuma saņēmējs (NVA) informēs klientus bezdarbniekus par iespēju iesaistīties sociālā gadījuma plānam atbilstošos pasākumos 9.2.4. specifiskā atbalsta mērķa ietvaros (tādējādi dodot iespēju bezdarbniekiem pilnvērtīgāk iesaistīties ilgstošo bezdarbnieku aktivizācijas pasākumos). Atbilstoši Finanšu ministrijas 2014.gada 22.maija vēstulei Nr.21–4–01/2875 “Par specifisko atbalsta mērķu sākotnējo novērtēšanu” atbalsta mērķim ir veikts sākotnējais novērtējums[[6]](#footnote-6), t.sk. pasākuma teritoriālo vajadzību analīze. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Projekta iesniegumu vērtēšanas kritēriji, kurus piemēros specifiskā atbalsta mērķa ietvaros projektu iesniegumu vērtēšanā, ir izskatīti un apstiprināti 2014.–2020.gada plānošanas perioda Uzraudzības komitejā, kuras sastāvā ir iekļauta arī sociālie, nevalstiskā sektora un reģionālie partneri. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:- ilgstošie bezdarbnieki (saskaņā ar NVA datiem ilgstošo bezdarbnieku īpatsvars 2015.gada marta beigās sasniedza 31,1% (26 913 ilgstošie bezdarbnieki) no kopējā reģistrēto bezdarbnieku skaita), t.sk. bezdarbnieki ar invaliditāti un prognozējamo invaliditāti;- bezdarbnieki, kuriem atbilstoši narkologa atzinumam ir alkohola, narkotisko vai psihotropo vielu atkarība un bezdarbnieki, kuriem iespējama alkohola, narkotisko vai psihotropo vielu atkarība, bet nav saņemts narkologa atzinums. |
| 2. | Tiesiskā regulējuma ietekme uz tautsaimniecību un administratīvo slogu | Ilgstošo bezdarbnieku aktivizācijas pasākuma īstenošanai būs pozitīva sociāla un ekonomiska ietekme, jo ir plānots, ka, veicot ieguldījumus ilgstošajos bezdarbniekos, tiks sekmēta mērķa grupas integrēšanās darba tirgū, paaugstinot to motivāciju un zināšanas atbilstoši darba tirgus vajadzībām. Ņemot vērā, ka pasākumam ir sagaidāma pozitīva ietekme uz bezdarba līmeni – ilgstošo bezdarbnieku īpatsvars kopējā reģistrēto bezdarbnieku skaitā varētu samazināties līdz 20–25% (pašreiz tas veido aptuveni 35%), tiks sekmēts nodarbinātības līmeņa pieaugums valstī, kā arī mazinātas šīs anotācijas I sadaļas 2.punktā minētās problēmas.Kopumā sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības.Pasākuma ietvaros finansējuma saņēmējs nodrošina MK noteikumu projekta 29.2., 29.4., 29.5., 29.6. un 29.8.apakšpunktā minēto informācijas sniegšanu un datu uzkrāšanu. |
| 3. | Administratīvo izmaksu monetārs novērtējums | - ievietojot informāciju tīmekļa vietnē par projekta īstenošanu: (darbaspēka atlīdzības vidējā likme \* laiks, kas nepieciešams informācijas ievietošanai tīmekļvietnē) \* (projektā īstenošanas personāla skaits, kas ievieto informāciju \* informācijas sniegšanas biežums visā projekta īstenošanas laikā) = (5,09\*0,5) \* (1\*28) = 2,545 \* 28 = 71,26 *euro*;- informācijas sagatavošana un sniegšana pēc vadošās iestādes pieprasījuma par pasākuma dalībniekiem nodarbinātībā gan vienu, gan divus gadus pēc pasākuma beigām: (informācijas sniegšanas biežums visā projekta īstenošanas laikā \* laiks, kas nepieciešams datu pieprasīšanai un analīzei) \* darbaspēka atlīdzības vidējā likme = (6 \* 8) \* 5,09 = 48 \* 5,09 = 244 *euro;*- datu (informācijas) uzkrāšana par pasākumā iesaistītajiem bezdarbniekiem: (bezdarbnieku skaits, kuri iesaistījušies pasākumā \* laiks, kas nepieciešams datu ievadīšanai) \* darbaspēka atlīdzības vidējā likme = (20 000 \* 0,5) \* 5,09 = 10 000 \* 5,09 = 50 900 *euro*.Ņemot vērā iepriekš minēto, indikatīvais kopējais administratīvo izmaksu monetārs novērtējums par datu (informācijas) uzkrāšanu līdz pasākuma beigām – 51 215 *euro* apmērā. |
| 4. | Cita informācija | Administratīvo izmaksu monetārs novērtējums par ar datu uzkrāšanu saistītajiem izdevumiem ir veikts indikatīvi.Pasākumam būs pozitīva ietekme uz uzņēmējdarbības un sociālo vidi, piemēram, samazināsies personu skaits, kurām nepieciešams pabalsts garantētā minimālā ienākuma (GMI) nodrošināšanai.[[7]](#footnote-7)Būtiskākā statistiskā informācija, kas nepieciešama pasākuma novērtēšanai, šobrīd tiek apkopota NVA informatīvajā sistēmā (BURVIS), kā arī to iegūst salīdzinot NVA un Valsts ieņēmumu dienesta datus. Vienlaikus, attiecībā uz tautību, NVA rīcībā ir tikai daļēja informācija. Pasākuma ietvaros nav paredzēta koordinācija ar Eiropas Savienības stratēģijas Baltijas jūras reģionam projektiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 27 995 | 5 668 190 | 5 668 190 | 5 668 190 |
| 2. Budžeta izdevumi: | 0 | 32 935 | 6 668 459 | 6 668 459 | 6 668 459 |
| 3. Finansiālā ietekme: | 0 | - 4 940 | - 1 000 269 | - 1 000 269 | - 1 000 269 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 9.1.1. specifiskā atbalsta mērķa pasākumam “Ilgstošo bezdarbnieku aktivizācijas pasākumi” plānots kopējais finansējums (kopējās attiecināmās izmaksas) 40 043 677 *euro* apmērā, tai skaitā, Eiropas Sociālā fonda (turpmāk – ESF) finansējums 34 037 125 *euro* un valsts budžeta finansējums 6 006 552 *euro*. Budžeta ieņēmumi ir finansējuma ESF daļa 85% apmērā no projekta attiecināmām izmaksām.Budžeta izdevumi ir kopējie projekta ieviešanai nepieciešamie līdzekļi attiecīgajā gadā.Projektu plānots ieviest no 2015. gada III ceturkšņa līdz 2021.gada IV ceturksnim. Pirmajā ieviešanas gadā plānots mazāks finansējums, saistībā ar aktivitāšu uzsākšanu, bet pārējos gados finansējums plānots vienmērīgi.**2015. gadam** indikatīvi kopējās izmaksas 32 935 *euro*, tai skaitā ESF finansējums 27 995 *euro* un valsts budžeta līdzfinansējums 4 940 *euro*.**No 2016. gada līdz 2020.gadam** ik gadu kopējās izmaksas būs indikatīvi 6 668 459 *euro*, tai skaitā ESF finansējums 5 668 190 *euro* un valsts budžeta līdzfinansējums 1 000 269 *euro*. Budžetā 2016. gadam šobrīd finansējums projektam nav paredzēts. Labklājības ministrija 2016.gadā normatīvajos aktos noteiktajā kārtībā sagatavos un iesniegs Finanšu ministrijai līdzekļu pieprasījumu, indikatīvi, 6 668 459 *euro* apmērā, pārdalei no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.**2021.gadam** kopējās izmaksas būs indikatīvi 6 668 447 *euro*, tai skaitā ESF finansējums 5 668 180 *euro* un valsts budžeta līdzfinansējums 1 000 267 *euro*.Budžeta ilgtermiņa saistībās 2016. gadam šobrīd finansējums projektam nav paredzēts. Tas tiks iestrādāts budžeta ilgtermiņa saistībās izstrādājot 2016.gada valsts budžetu.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc specifiskā atbalsta mērķa pasākuma projekta apstiprināšanas.MK noteikumu projektā (21.punkts) ir noteikts, ka pasākuma ieviešanā un īstenošanā tiek plānotas neparedzētās izmaksas (izdevumi papildu darbu vai pakalpojumu veikšanai, kas neparedzamu apstākļu dēļ ir, kļuvuši nepieciešami noslēgtās vienošanās par projekta īstenošanu izpildes nodrošināšanai), ņemot vērā, ka ilgstošo bezdarbnieku aktivizācijas pasākumi ir jauna iniciatīva, tai skaitā pasākuma (projekta) ietvaros ir paredzēts sniegt jaunus atbalsta pasākumus ilgstošajiem bezdarbniekiem.Saskaņā ar darbības programmā “Izaugsme un nodarbinātība” noteikto, 9. prioritārajam virzienam “Sociālā iekļaušana un nabadzības apkarošana” ESF piešķīrumam paredzama rezerve 14 001 679 *euro* apmērā. Labklājības ministrijas atbildībā esošajiem 9. prioritārā virziena specifiskā atbalsta mērķiem kopējā ESF finansējuma rezerve paredzēta 8 603 414 *euro* apmērā. Rezervi paredzēts veidot pasākumos 9.1.1.1. (“Subsidētās darbavietas nelabvēlīgākā situācijā esošiem bezdarbniekiem”) 1 186 027 *euro* apmērā, pasākumam 9.1.1.3. (“Atbalsts sociālajai uzņēmējdarbībai”) 4 250 000 *euro* apmērā, pasākumam 9.2.2.1. (“Deinstitucionalizācija”) 3 167 387 *euro* apmērā. Attiecībā uz specifiskā atbalsta mērķa 9.1.1.2. pasākumu rezerve netiek plānota.Pasākuma ietvaros ir paredzēts apmaksāt bezdarbniekiem veselības pārbaudes. Veselības pārbaude sevī ietver arodslimību ārsta vai arodveselības un arodslimību ārsta konsultāciju (turpmāk – arodslimību ārsts) un atzinumu, ārstu speciālistu apskati, kā arī laboratoriskos un funkcionālos izmeklējumus saskaņā ar arodslimību ārsta norīkojumu. Veselības pārbaužu mērķis ir noteikt bezdarbnieka piemērotību piedāvātajam darbam, kā arī individuālajā darba meklēšanas plānā paredzētajos aktīvajos nodarbinātības pasākumos paredzamajiem veselībai kaitīgajiem darba vides faktoriem. MK noteikumu projektā ir paredzēta stipendija mērķa grupai (nepārsniedzot 150 *euro* mēnesī*).* Stipendijas maksimālais apmērs ir noteikts atbilstoši MK noteikumu Nr.75 141.10 punktā noteiktajam ikmēneša atlīdzības apmēram bezdarbniekam par algoto pagaidu sabiedrisko darbu veikšanu. Summa no 142,29 *euro* noapaļota uz 150 *euro*, lai atvieglotu izmaksu administrēšanu. Vienlaikus šāda summu plānots noteikt arī LM ierosinātajos MK noteikumu Nr.75 grozījumos.Stipendiju MK noteikumu projekta 3.1. un 3.2.apakšpunktā minētajiem bezdarbniekiem piemēro par dalību/iesaisti motivācijas programmā darba meklēšanai. Kopējais motivācijas programmas darba meklēšanai garums ir 160 akadēmiskās stundas un stipendiju iepriekš minētājiem bezdarbniekiem, kuri paralēli dalībai motivācijas programmā iesaistās algotajos pagaidu sabiedriskajos darbos un, kuri paralēli dalībai motivācijas programmā neiesaistās algotajos pagaidu sabiedriskajos darbos aprēķina pēc akadēmiskās stundas likmes – 0,94 *euro*. Ja bezdarbnieks paralēli dalībai motivācijas programmā iesaistās arī algotajos pagaidu sabiedriskajos darbos, bezdarbnieks saņem algu par faktiski nostrādāto laiku un stipendiju par faktisko dalības laiku motivācijas programmā. Ņemot vērā, ka bezdarbnieka dalību motivācijas programmā un algotajos pagaidu sabiedriskajos darbos koordinē finansējuma saņēmējs, tad bezdarbnieka ienākumi, t.sk. stipendija var tikt kombinēta (papildināti atbilstoši faktiskajai dalībai), nevis maksāta dubulti.MK noteikumu projektā ir paredzēts, ka bezdarbnieka (pacienta) nodeva par narkologa atzinumu nepārsniedz 30 *euro*. Šāds izmaksu limits ir noteikts, balstoties uz tirgus izpēti, ko piedāvā līdzīgi pakalpojumu sniedzēji (piemēram, VSIA „Rīgas psihiatrijas un narkoloģijas centrs” izmaksas par narkologa atzinuma saņemšanu ir 12 *euro*, bet Veselības centrā 4 (kas ir viens no dārgākajiem pakalpojuma sniedzējiem tirgū) 32 *euro*).Izmaksas par motivācijas programmu vienam bezdarbniekam nepārsniedz 750 *euro,* tai skaitā izmaksas mentora pakalpojuma nodrošināšanai par vienu bezdarbnieku nepārsniedz – 150 *euro.* Šāds izmaksu limits par motivācijas programmu vienam bezdarbniekam, ir noteikts balstoties uz pieejamajiem/piedāvātajiem pakalpojumiem tirgū, piemēram, 2013. gadā “Apeirons” piedāvātā motivācijas programma izmaksāja 522 *euro* par vienu personu, biedrības „Kalna svētību kopiena” motivācijas programma izmaksā līdz 15 *euro* dienā – mēnesi indikatīvi 450 *euro*. Ņemot vērā, ka pakalpojuma sniedzējam pasākuma ietvaros būs arī jānodrošina mentora pakalpojumi, bezdarbnieka ēdināšana, kā arī nogādāšanu uz un no motivācijas programmas īstenošanas vietas, MK noteikumu projektā ir noteikts 750 *euro* izmaksu limits. Lai nodrošinātu vienlīdzīgu situāciju visiem labklājības nozarē strādājošajiem, tai skaitā arī labklājības nozares ES fondu projektu personālam, pasākuma ietvaros ir paredzēts segt veselības apdrošināšanas izmaksas projekta vadības (19 darbinieki) un īstenošanas personālam (78 darbinieki) pie nosacījuma, ja veselības apdrošināšana paredzēta finansējuma saņēmēja iestādē. Indikatīvi viena projekta darbinieka veselības apdrošināšanas izmaksas ir 213 *euro* gadā. Veselības apdrošināšanas izmaksas projekta ietvaros līdz 2021.gada beigām 97 projekta darbiniekiem plānotas indikatīvi 123 966 *euro* apmērā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, (turpmāk – Komisijas regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.1303/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr.1303/2013 | MK noteikumu projekta 29.7.apakšpunkts | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| MK noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Komisijas regulā Nr.1303/2013 un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2014.gada 11.novembra līdz 2014.gada 1.decembrim sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) sagatavot atzinumu par MK projektu pēc tā izsludināšanas Valsts sekretāru sanāksmē; 3) klātienē.Vienlaikus:- 2015.gada 23.janvāri notika diskusija ar Latvijas Pašvaldību savienības un Rīgas domes Labklājības departamenta pārstāvjiem par pašvaldību pienākumiem pasākuma ietvaros;- 2015.gada 3.martā notika diskusija ar Latvijas Pašvaldību savienību un NVA par pašvaldību pienākumiem pasākuma īstenošanā; - 2015.gada 11.martā notika diskusija par starpnozaru sadarbības veidošanu (NVA, pašvaldību sociālie dienesti, veselības aprūpes sistēmā iesaistītie) saistībā ar ilgstošo bezdarbnieku aktivizācijas pasākumiem;- sabiedrības līdzdalība tika nodrošināta arī Eiropas Savienības struktūrfondu un Kohēzijas fonda 2014.–2020.gada plānošanas perioda nodarbinātības, darbaspēka mobilitātes, sociālās iekļaušanas un nabadzības apkarošanas prioritārā virziena apakškomitejas 2015.gada 26.februāra sēdē. |
| 3. | Sabiedrības līdzdalības rezultāti | Līdz 2014.gada 1.decembrim par timekļa vietnē ievietoto projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Nodarbinātības valsts aģentūra kā Eiropas Savienības fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Pasākums tiks īstenots esošo institūciju ietvaros. MK noteikumu projekts neparedz finansējuma saņēmēja (NVA) funkciju paplašināšanu vai sašaurināšanu, kā arī neietekmē pieejamos cilvēkresursus.  |
| 3. | Cita informācija | Nav. |

Anotācijas IV sadaļa – MK noteikumu projekts šo jomu neskar.

Ministru prezidente Laimdota Straujuma

Labklājības ministrs Uldis Augulis

10.08.2015. 12:39

5450

R.Kudļa, 67021630

Rudolfs.Kudla@lm.gov.lv

1. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” sākotnējā novērtējumā, kas izskatīts Uzraudzības komitejas apakškomitejas 2015.gada 26.februāra sēdē, pieejams – http://goo.gl/Pb21oD. [↑](#footnote-ref-1)
2. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” sākotnējā novērtējumā, kas izskatīts Uzraudzības komitejas apakškomitejas 2015.gada 26.februāra sēdē, pieejams – http://goo.gl/Pb21oD. [↑](#footnote-ref-2)
3. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” sākotnējā novērtējumā, kas izskatīts Uzraudzības komitejas apakškomitejas 2015.gada 26.februāra sēdē, pieejams – http://goo.gl/Pb21oD. [↑](#footnote-ref-3)
4. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” sākotnējā novērtējumā, kas izskatīts Uzraudzības komitejas apakškomitejas 2015.gada 26.februāra sēdē, pieejams – http://goo.gl/Pb21oD. [↑](#footnote-ref-4)
5. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” sākotnējā novērtējumā, kas izskatīts Uzraudzības komitejas apakškomitejas 2015.gada 26.februāra sēdē, pieejams – http://goo.gl/Pb21oD. [↑](#footnote-ref-5)
6. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” sākotnējā novērtējumā, kas izskatīts Uzraudzības komitejas apakškomitejas 2015.gada 26.februāra sēdē, pieejams – http://goo.gl/Pb21oD. [↑](#footnote-ref-6)
7. Detalizētāku informāciju skat. 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” sākotnējā novērtējumā, kas izskatīts Uzraudzības komitejas apakškomitejas 2015.gada 26.februāra sēdē, pieejams – http://goo.gl/Pb21oD. [↑](#footnote-ref-7)